Кәтол аусҳәарҭаҿынӡа саазгаз амашьына снақәҵны, ҩышә метра сымнаӡацкәа, аҩсҭаацәа реиԥш, даасҿаҳаит Римма лаб Асҭамыр Ҟача-иԥа!


Диана Чалиан — Абокси ақәҧареи рзы Аҟәатәи ахәыҷтәы-қәҧштә школ ааӡамҭа, Аҟәатәи аҩбатәи абжьаратә школ аҵаҩы.


Иԥҳа абарҭ ажәақәа анылҳәа, адашьмаҿы ауарҳал дықәтәаны ихәмаруаз лыҷкәын хәыҷы днаихәаԥшит.


Леон аҳҭны ашҭа ааҩҵәаны агәашә дахьааҭыҵыз ара-ҵла дуқәа рымҵан амахҽ тәан.


Аха, ҳаибарыҩ-ҳаибарԥо, ҳанрықәыз ахәқәа, ампыл ԥхарс, ҳаивас, ҳанырхысуаз адәқәа, ҳӡыфан иахьа хәлаанӡа Кәыдры ҳанҭаԥсаз, сҟазшьа зҭахымызгьы дцәырҵуан, уи цас сихәаҽырц далагон уа мчыла аӡаҿы.


Иҟоуп акино, аха иҟоуп акино наукала изҵауа киноведение ҳәа изышьҭоу.


Убри аҟнытә, уи иҷыданы ихы дацклаԥшуеит, ауаа исзырҳәарызеишь ҳәа еснагь агәҽанызаара имоуп.


Ақалақь иахьалаз ҷкәынак, иара иаасҭа иаҳа ижыцәӡа иҟаз аӡәы, иҟаԥшьы уаркалеиуа маланыҟәак дақәтәаны, дкәаркәалеиуа, атротуар дшықәыз ибеит.


Абас иҟаз аицәажәарақәа рышьҭахь, аҳақьым данца, схала санаанха апалата аҟны, гәыла-ԥсыла аҽазыҟаҵара салагеит исзыԥшыз аԥҟара.


Уи аганахьала ԥсык сылҩызоуп, лгәаҵа иҭыҵны зҿаазхаз лгәыԥшаара Цицина илымбарц лхаԥыцқәа нақәырӷәӷәаны иаанылкылт.


Ҿырԥштәыс иааҳгозар, шықәсқәак раԥхьа зынӡа иаҳзымдырӡоз, уажәы иҿыкха иҳалаҵәаз анаркотикқәа ақалақьқәа рҟынтәи ауп иахьааз.


Ацәгьа рылазҵо уас дыҩнардауа, абзиа рылазҵо ӷас дышьҭырхуа, дара аниуагьы ашьыцра рыциуа, ҷан-ҷаны еибафо, рыблақәа ҭибахуа, реибафарагьы изҭахым далачо, реиҳа рзыҟазҵаз реиҳа дшьыцырго, уи длаԥшықәҵан ишьырҭа рибамҭо, ирызҵоу ада, зҳашьа рымамкәа, рыхәҵәы ықәибахаанӡа адгьыл ианызааит!


Аԥсны аҳ иаԥшьигаз аус мҩаԥысшьас иаиуз, насгьы аҵыхәтәа ахькылсыз, изхааныз ргәалашәараҿы иаанхеит, убри азоуп, шамахамзар, ихаҭәааны Заурҟангьы аҳәара зилша, саргьы, хыхь ишысҳәаз еиԥш, абри ахы аҭаҳмада иажәақәа рыла мацара ихсыркәшарц зысҭаххаз.


Аҭоурых аҿы иҟалахьоу зхацәа бзиахәха извагылаз аҳәса ахшара дахьҳамамыз иаҳа еиӷьын ҳәа рҳәауа?


Алдыз иаҳҭынраҿы аџьамцәа аӡәырҩи иареи еизааигәахеит, уимоу рбызшәала унеишь-уааишь иҳәаратәы дҟалеит.


Сусҭар икәалӡхылԥа ихыхны, џьара инықәҵаны аишәа данаахагыла ауп еидтәалақәаз арԥарцәа аԥсшәа анреиҳәа.


Ус акәымкәа, аӡыцәақәа еишьҭала, рыбжьқәа неиқәырго, ҳашьха ҳаракқәа ааныжьны, агаҿаҟа ианца, уи амзазы қәа цырак кашәом.


Сызҿу закәызеи, сысасцәа рԥшны, еиҭалҳәахуеит уи, баргьы баасыцхраароуп, нан, Зоиа


Хьымкәараса агазеҭқәеи ажурналқәеи ԥошьҭала аҩны ишиауазгьы, урҭ анаарго ҳәа дымԥшыкәа, иара ишиҵасыз еиԥш, ашьыжь дындәылҵын, иӡәӡәа-ирыцқьа иҟаз аулицақәа неихыҵәҵәа-ааихыҵәҵәо, ихьшәашәаӡа иҟаз ага ҳауа гәырҭәыла илбаадо, акьиоск аҿы днеины ииҭахыз агазеҭқәа ааихәоит.


Игәы адԥҵәала аказы дыхьшәашәашам, Ашәҭқәа ааидкыла дырхашәаҳәом, Ахышәҭ-црақәа неихыршәшәа ишьҭамҵакәа, Абӷьыцқәа нарҳәы-аарҳәы игәамҭакәа, Фҩыс иамоугь цқьа агәра хамҵакәа, Аӡӷабцәа ирызнеигом аҳамҭақәа.


Ахаҳә зықәшәаз асаркьа еиԥш лылахь аҟьаҟьара агәҭаҵәҟьа еиҩжәаны, ашьа зыбжьашәы иҟаз ашь шьарақәа ацрыҵны ладагьы ҩадагьы ицон.


Сықәын ари адгьыл иқәызго сԥымло, шьҭазаҵәык сыман сцон сахьцара, амцашьҭа мыцәа сгәаҵа ианыло, хәрашәакгьы амыхәо иблырц ишбылра.


Ари жәытәнатә аахыс иеицырдыруа, ақсиомак иеиԥшу, ибылгьу ахшыҩҵак зысгәаласыршәо ҳлитература ахаҭабзиара зынӡа имлаҟәындаз, ҳгьама зынӡа имжьакцандаз, ҳашәҟәыҩҩцәа рҭакзыԥхықәра ҳараркындаз ҳәоуп.


Уи лажәақәа азҵаара ԥшра рыманы акәымзар, иргәылаз ацәанырра еиҳагьы иҟәандазшәа, дзыргәырӷьоз акакәушәа сааимнадеит ҵабыргны, лыблақәа агәырӷьара рхыԥрааны ицон, сара сахьырбаз мацара еигәырӷьазшәа акәын даргьы џьоуџьоууа ишеикәаԥхоз


Избан, абарҭ ахәадақәа, абанҭ ажәҩан иаҵасуа ашьхақәа, абри аиԥш зеиԥшроу даҽаџьара иҟам ажәҩан, абарҭ зегьы анаасгәалашәалак, зыда ԥсыхәа имамыз акы зцәыӡыз ауаҩы сиеиԥшха, сгәаҵәахы ҭыблаауа, изсыӷрысуазеи хьаа цәгьак?


Быԥши, быԥши, – лҳәеит Хьыкәыҷ уи маӡала лнацә кьарақәа аалрыӷәӷәан, аӡәы ихы бықәкны даауеит, иаа-шьала, бааицымкәашар иҽишьыр ҟалап.


Уажә џьара сцоит, сыццакуеит, даҽазны иуасҳәап, Абзик, Кьыршьал дзымаауа, – сҳәан, сгәыԥшаа-хыԥшаауа снеиԥырҵит.


Урҭ ишахәҭоу ала рымаҵ ауразы ихәыҷу ус ыҟам ҳәа дахәаԥшуеит Шалико.


Урҭ зегьы иаарласны наҟ иалганы Тҟәарчалҟа рдәықәҵаразы аусқәа рымҩаԥгара иаҿын.


Ус рацәак мҵыцкәа, Аҟәа аҩныҵҟа ахаан исымбацыз ауаа цәырҟьа-цәырасуа иалагеит.


Ӡакы иаҟарамыз ауаҩы иаразнак али-ԥси рыбжьара ҽык иаҟараз аб ацәа ахыхны, еиҿыҟьҟьа икнеиҳаит.


Уаанӡа аӡәырҩы ирҳәахьаз иацырӷызуа акәымкәа иара ихатә гәаанагарақәа акыр рзикит Владимир Агрба иповест Аколнхара Ԥхьаҟа аишьа, Шьалуа Ҵәыџьба иповест Амаҭ зыбӷа ԥҵәоу, Самсон Ҷанба иповест Сеидыҟ, Иван Папасқьыр ироман Ҭемыр, Дырмит Гәлиа ироман Камаҷыҷ.


Адгьыл шысхыламԥшуаз збон, сҩызцәа сышгәарымҭоз збон, сгәи сыхшыҩи еиқәԥон, аҩсҭаа ихы сгәаирԥхон, аԥенџьыр сынкылԥарц сҭаххон.


Уи бзиа дибоит Ҳанифа, дылҿҳәароуп, аха иаацәыргаҵәҟьаны дзалацәажәом, игәҭыха излаҳәауам ихыччар, дҵәылырхыр ҳәа дшәоит.


Наҟ-наҟ иҟалаша сыздырам, уажәазы даара ҳаҭыр сықәҵаны срымоуп, – лҳәеит Камаҷыҷ.


Иабоуго уи, ушықәс хазынақәа бжьызхуа аамҭа, уи иацыз, ҳазмыртәоз, ҳазмыргылоз зегьы?


Дахьиизгьы Феодосиа ауп ани сара сыԥшәмеи сареи раԥхьаӡа ҳахьааз Ҟрым.


Нас, ҳа ҳанасыԥ ҳзыԥшрыма, амҵәыжәҩа шамоу, ишԥыруа ҳзымдырӡоушәа, иҳаршарыма, иарбан махәу изықәтәауа?!


Анҷакәынҷа рыцҳа азаақьҳәа аҵәуара даналага, ибжьы уа ааигәа инхоз аҳ иаҳаит.


Аҵарауаа ари абаҟа ссир ахь ирымоу аинтересс шду, ԥкыра шамам агәра ҳнаргоит абра уажәы зыӡбахә сҳәарц сҭаху афакт мацарагьы.


Аштраф зқәырҵаз колнхаҩ ԥҳәыск илеиԥшха, асеиԥш иҟоу гәалашәарақәак ирымукәа, мчыла иҭааргьы, иқыҭа далҵаанӡа, ирҿеикша иман.


Даагәышьеит рыцҳарала, Ибла ахьҭо умбо, Амшын Еиқәа аҟәарала, Амшын-ҵаа дахәо.


Ибласаркьақәа, маҷк иҽаархәашәа игылашьа, ихәда инҭаԥсо ихахәы еиқәаҵәа, еиҳараӡак узлаздырыз, угәы иалымсын, уныҟәашьоуп, ушьаҿа рдуны уаԥхьаҟа инеихганы, нас ушьамхы нхарҟәалашәа, даҽаӡәы иныҟәашьа иалаҩашьом.


Саб днаҳаԥызан, аҩныҟа ҳхынҳәит, иааӡоз иҳамагәышьазеи, раԥхьаӡа ҳиԥхьеит Сиҭ, нас егьырҭ ҳҭахцәагьы, ираҳҳәеит ҳзықәшәаз арыцҳара.


Абри аганахьала изызхәыцша рацәоушәа збоит иахьа аԥсуа литератураҿы асатира знапы алаку, ма иалазкраны иҟоу аӡәык-ҩыџьак.


Егьырҭ, нырцә иахьтәазгьы, уаҳа рҽаадмырҵысыцызт, шаҟа ихароу аҟара, аиҭаҟара ихароушәа, аҟәара иқәԥсан.


Ҵаҟа ианааилак, уаҳа аҽаџьара ахы мырхакәа, аҳҭынра ду ашҟа идәықәлон


Апалуба зшәырц иаацәырҵыз аматросцәеи абоцмани еилараа, амра ргәыҵаш, рыхқәа ларха-ҩарха, аҳәынаԥшьыга рфазшәа, апалуба иқәиан.


Ишыжәбо, еихада абна ԥаҳҟоит ҳәа ҳаҿуп, ҩбақәагьы ҳхы ҩрылыҳәҳәо ҳрылатәоуп, арахь, аҵарашықәс абжеиҳарак ҳалгеит


Сызшаз ухьышьаргәыҵа сакәыхшоуп, саҳәшьаԥа, ухьӡ ужәла ҳәаны, акыр ихьраны дыҟазар, аа, абар, сшьамхы арсны уҿаԥхьа сгылоуп, иара иԥсы ацымхәрас ига сара сыԥсы, иара деиқәырха, ҳәа Анцәа диашьапкит.


Асаӡ ҳәамҭа сиит сара февраль ҩажәи хԥа, жәларык рныҳәа ду Амш аҽны.


Убас гәырҩак лныԥшуан, убас дрыцҳаушьарын, уаргьы уеиҭымны уҟазар цәгьа иумбо аҿынӡа унанаго аха уи амацәыс еиԥш инаулҟьоз гәҭашәаран акәымзар, иҳаӷоу деиҭымны дҟалааит!


Бгәы бхашҭыр бҭахызар, сара бсызхәыцла, шьҭа алаф иҳәар иҭахын, лара илыздыруамызт акәымзар.


Ацәашьқәа алаба иахаркьакьа изкыз хацәақәак убри аамҭазы абааш индәылҵны ирԥыларц ианаарыдгыла, зкәалӡмаҭәақәа еилыбзаауа аԥхьа игылаз ахаҵа дахьцаша алашара ирбара иналагеит.


Камаҷыҷ лани лаби, ишагәалаҳаршәахьоу ала, амцхаҵарақәеи егьырҭ аҵасқәеи рылаҽны иҟазаргьы, аԥхьагылара змоу нхацәоуп, шәааишь-шәнеишь ҳәа рарҳәоит, излоу рҿы пату рықәуп.


Агәылацәа ашьабысҭажьы рнацәахы адкыланы ирфон, акәац убас ихааны иҭарттаны иржәит, аха лара изакәы заалакгьы акы лзалымфааит, уи иахеиԥш лгәы ҭәны, аҿа ҵа лзахамҵо ахаангьы дҟамлацызт.


Агәылацәа аӡәыр дааиуазар, лхала дшыҟоу зегьы ирдыруеит, дымшәарц, харантәи ҿырҭуеит, насгьы агәылацәа ала иадыруеит, ас дыхҭакны аӡәгьы иеишуам.


Ақәа ауамызт, асы ауамызт, адгьыл тҟәацуан еиҟәыдды, аамҭа усгьы иццакуамызт, иақәтәа ицозшәа ауардын.


Уажәы ишәымоу, ажәлар идшәыршәаз аԥарақәа сара шәсыццаны, уаҵәы Очамчыра исышәҭ, ҳәа реиҳәеит.


Ҳара, нхара ҳәа абраҟа ҳанааи, – лҳәеит аурыс ԥҳәыс Анфиса Иван-иԥҳа.


Акызаҵәык иҟасҵо, зны-зынла иаасымҩатәны, еиҳа зҵазкуа ҳәа исыԥхьаӡо хҭысқәак рыӡбахә зҳәо нҵамҭақәак сбааш аҭӡамцқәа инарыдызҩылоит ауп.


Аха иацуп, сус иацуп гәыҭгарак, снызкыло уи ами иахьанӡагь, ҵаны.


Нас, ус анакәха, ацгәы аԥсыӡ акыр аҭахын, аха арахь ашьапы бааӡарҳәа иацәшәон ҳәа, ихы сықәкны изиҳәеи?


Иҟоуп зҽеиқәырԥшьыхаа, уара уеиԥш, ааҵра иавагылоу, аха иҟоуп нкылашьа змамгьы ашә аауртаанӡа зҽыҩназыжьуа, иумыхәо ухәарашәа збо.


Уажәраанӡа адыргьла зхарԥаз Сима лхы, уажәы, мацәаз-мацәаз еикәарҳәны, ампыл еиԥш илхагылан, раԥхьаӡа аучилишьче аҿы даниба аҽны еиԥшҵәҟьа иҭыблааны ицон лыблақәагьы.


Велико Тырнова ҳахьнеиз, аҳҭынра ахьыҟаз, аныхабаақәа ҳрыхәаԥшуа ҳашгылаз, аекскурсиа мҩаԥызгоз аҳәара далагеит аҭырқәцәа Болгариа ианахаԥа иҟарҵақәоз.


Азыҟаҵараан еиҳа зҽалзкааз аилҟьа-еилӷәыцәқәа Заб игәы змоу ҳәа хазы иалырхуан, еиҳа иԥсыҽқәаз


Аха асҭаршын ииҳәаз мап изацәымкызт, нас иаазаҵәҟьарыма, Лаџ уара уақәшаҳаҭума?


Асҟак идуӡӡоу, асҟакгьы ишу амра ҳкәаскьа иҩналар ишеибакәу зегьы аблыр ҳәа сшәон.


Иқәлацәа, иҩызцәа рзы дҿырԥшыганы, дара абыргцәа рҿара рхаимыршҭуа, хәыҷгьы-дугьы иара дырнаало, калдахәараа зегь ҳаҭыр иқәырҵо


Наҟ агаҿа аганахьала, лацҟьага икылырхызшәа, иԥыжәжәа-ԥыжәжәаны, иҵаӷа-ҵаӷаӡа ажәҩан иаҵаԥсан аԥҭа шкәакәақәа.


Иаҳа иҽаанкылан, гәакьак дыҟазаргьы ауеит, издыруада, иаахтны иҳәатәымзар ҳәа дазхәыцны, инациҵеит, идеизалаз дрылаԥшуа


Феодосиеи Баграти Византиаҟа, Константинопольҟа аҵара дсырҵоит ҳәа ҽыӡгас иҟаҵаны издәықәиҵаз, Леони Дмитрии ракәзаргьы аӡәы Аԥсны Акатоликосс, егьи епископс иҟасҵоит ҳәа игәы изҭазгьы


Нас дҟаԥшьӡа дааибакын, ариаҟара иқәрыԥсаз азҵаарақәагьы деиладырҩынтзар акәхап, зназы иҿы акит, нас инапы ҟьаны атрибуна аанижьт


Ҭемыр изҳаны ауаҩы наӡа иқәра дҭагылаанӡагьы аԥсҭазаара изнархиахьан хаҭала иара ихарамыз, ихымҟьаз ауадаҩрақәа.


Ара, адгьылаҿ ҳаныҟоу знык ауп, ауаа ирылоу, уҟала ауаа рашәа.


Асалам шәҟәқәа сзыбмыҩлои, уи сара исзымхои, нас аин-ститут балганы бмаауеи, бан дбыкәыхшоуп, – лҳәон лан, лыб-жьы хааӡа, уаҳа наҟ иагәыламлакәа, убраҟа иааиԥхьбон реи цәажәара.


Аҳауа ацқьареи амшыни рзыҳәан аҵкысгьы, Анна дыл зыԥшны акәын абаҳчаҿы дызтәаз.


Ҽнак абрахь Гыртәылан акәу аӡә дыԥсын, ашәаџьҳәаҩ дцароуп Маан Кәаџь иахь, иеибадыруазма, егьизма, сеидру.


Мзалеи дрылагьежьны, Есма дицырхырааны, ианирҿыха, аҩны асы ақәхраҿгьы, уи анаҩсгьы иваӷӷа иааидгылеит.


Аурысқәа, анемсаа, афранцызцәа, аполиакцәа уҳәа акультура ду аԥызҵахьоу амилаҭ дуқәа ирылаӡо ҳара иҳалаӡаӡом, избанзар ҳара даҽа ҭоурыхмҩоуп ҳазнысыз.


Аиларҩынтреи аӡыхәашьреи урҭ цәгьа излазыманшәалоу ала, излашьцылахьоу ала уеизгьы-уеизгьы акы алрымгар ауӡом.


Аха ҳгәыла абгахәыҷы, Ҳахьынхоз ауадаҿы, Ҳакәтқәа иреиҽырбо иаауан, Иреиҩаӡо итәауан.


Абасала, Аԥсны иалганы иргон анхацәа, атәцәа, еиҳаракгьы аҿар, ирывсуамызт ахәыҷқәагьы, мшын нырцә иганы ирҭиуан.


Рхәыцгоуп, рҟәышгоуп, еидкылагоуп, бызшәа мырӡгоуп, хьӡырҳәагоуп, гәҭыха еибыҳәагоуп, гра еиҽԥныҳәагоуп, бзиа еимдагоуп, ажәабжь мҩан?


Уахь инаԥхьан Таиф Аџьба иҭаацәарагьы иԥшәма Римма Коӷониаԥҳа, иԥҳа Алиса, иҷкәын Алиас, ианхәыԥҳацәа.


Уи ақырҭуа политика амҩаԥгаҩцәа дшыруаӡәкызгьы, ауаҩра илан, лекторк иаҳасабалагь имаҭәар политекономиа даԥхьон бзиан идыруан, илекциақәа аинтерес рыҵан.


Абарҭқәа зегьы рзы иҳауҳәароуп маӡалатәи аорганизациа иалоу аӡәы иӡбахә, аҭаҳмада деиҭанаиазҵааит афицар.


Ааи, исықәмҭәахьаз, – иҳәеит, аборш мҳаҵә иикыз асаан инанҵаны, иажәа инациҵеит


Адамыр иԥсадгьыл маҷ иқыҭа абзиабара игәы ҿнакаауа, уажәы-уажә деиԥхьхәыцуа, уи ихәыҷқәагьы алхәдамзар шиҭаху ссиршәа ирныԥшуеит абарҭ ацәаҳәақәа


Абри амҩа мышьҭацәгьала ақәылацәа нанылт, Абри амш хамшҭыхәран рымшқәа инархылт.


Иацы акәымзи мшәан, уаҟа ианаҳхаԥаԥхоз аҭынчратә жәҩан икыдыԥхалоз амра ашәахәақәа.


Аиаша сҳәар, дхыҭҟьацәҟьоума, мамзар иласҳәаз дышԥахыччоз ҳәа аҿынӡа сгәы наӡеит.


Усымбо салагеижьҭеи, аха сахьухәаԥшуа избоит сара саԥхьа уара ишеилукаахьаз, Таиф


Аԥсуак зыблала дзымбацгьы Нарҭаа ражәабжьқәа ҭиҵаар, аԥсуаа здыруеит иҳәартә ргәы-ргәаҵәа дҭаԥшуеит.


Ргалстукқәа ҟьаҟьаӡа, абра дааизаргьы, иара иеиԥш изымцо игылаз ҩыџьа ахацәа, ҳыздыруаз, ҳаԥсы иаԥшәмахаз аӡә дҟалеит рҳәан, иҩеибарҭрсқәеит, аха иназышьҭаххыз амашьына, дара иаарывсны ишааиуаз, ивараҿыҵәҟьа аҽааннакылеит.


Ҭаацәара узаламла, ухазы мацара еиӷьхарыз аус узашьҭамла, удырра ду зегьы уара уеиԥш игәаҟуаз уԥсадгьыл изақәурӡ, ажәрахь уаннеилакь мазарадаразы угәаҟразы, насгьы абџьарла удунеи уԥсахразоума?!


Ҭлаԥс иԥҳа, Шькәатаа рҭаца, хәдырҵәрхоҩ иԥҳәыс Ҟазылбақь иҭаца аӡы данырзырымга, чашәла дырыргыеит.


Ихахәы, иԥаҵа, деимиааны, хымԥада, дабрагьуп, мамзаргьы абна даалымҵӡо арахә ирыцу хьчоуп.


Уаҩы илаԥш ахьнақәшәашаз ихшьын Кубатәи ареволиуциа афырхаҵа Че Гевара ипатреҭ.


Урҭ рҩыҵақәа зегьы шәаԥыџьаԥла иҩычаны, арахь иҵегь ааигәа ақыҭақәа, ақыҭақәа рбеиара рхаҿы ианыԥшуа.


Ашара, Сыдгьыл аныҳәаҿа укыроуп ҳәа иалагоит лаԥшхырԥагак иаҩызоу, Риҵа захьӡу ажәеинраала


Ус анакәха, сара ара ус сымаӡам, зны сахьахгаз Турухантәи акрал иахь сцоит!


Алхнтәы Аҳәынҳәах ожәы ҳара аҩысҭаа ҳәа ҳазышьҭоу ԥаса дмаалықьын, амаалықь еиҳабцәа дреиуан.


Ашьа ҭашәааит, – сҳәеит сара ларгьы дынҭы зыбӷыҷаан, бхы акәыхь ҭалан иҟоуп иахьак!


Нарҭаа рҳәамҭақәа, анашанатә, абзазаратә лакәқәа, амифологиатә ҳәамҭақәа, амиф-ҵа быргқәа, алафқәа уҳәа арҿиамҭақәа рацәаны.


Уажәы иныҟаиҵа-ааҟаиҵауагьы уамашәа иубаратәы иҟоуп, избан акәзар, аиҳарак дзышьҭалаша иҭаацәеи иареи иҽызлаимшьыша аус ауп.


Баҳаи ҵырканти, ҽагеи еихеи, еигәышәи ак иеилымхкәа лхы иархәо, абна хызҿоз абна рыцхылҿон, ибаҳауаз дрыцбаҳауан, ицәаӷәоз дрыццәаӷәон, илаҵоз дрыцлаҵон


Сышьҭахьала, ишәақь ажәҩан ахь ахы рханы, аҟәҟәаҳәа дхысуа дшааиуаз аагәасҭеит.


Ажәак мҳәакәа цашьа шыҟамызгьы ибон, дцәажәарц зҭахыз ацәгьаршыҩцәагьы, ацәҟьа данбаҿало ҳәа, ҽырхықәымҵарыла иааҟәымҵӡакәа иара иганахь аԥшра ишаҿыц иаҿын.


Иаарласны рнапаҿы иааргаз ахырӷәӷәарҭа ианахыла, инакәша-аакәшаны игәарҭеит иҟаз-ианыз, ар рԥызацәа ааилацәажәан, досу иааныркылашаз аҭыԥқәа рҿы инахәаԥш-ҩахәаԥшны, уинахыстәи аҭагылазаашьа иазыԥшны инатәеит.


Алегенда излаҳәо ала, абжьаратәи ашәышықәсақәа раан, аславиан жәлар ақьырсиантә динхаҵара рыдыркыларц азыҳәан, Днепр аӡиас иҭшьны ирнаҭуан.


Ҳабацәа рыԥсы иамбои, урҭ рыбаҩқәа наҳәы-ааҳәуеит, аха урҭ рыгәхьаа зкыда иаҳхамышҭхьеи ҳабацәа!


Ауасҭа диԥырҵны дахьаауаз, лызқәа арчыхәчыхәуа илаԥш ахьынӡалышьҭазгьы, илаԥш данацәца акраамҭагьы, зны ԥышәырччарала дарччо, ҽазны, иӡбатәыҵәҟьоу уск еиԥш, лгәы дынҭахәыцуан Аминаҭ.


Ара дахьааиз, игәабзиара маҷк ианеиӷьха, иара убри ашықәс азы Аԥҳәынҭшәҟәҭыжьырҭаҿы анапхгаҩы ихаҭыԥуаҩыс аусура далагеит, ԥыҭрак ашьҭахь иара уа директорс дҟарҵеит.


Ашықәсан знык-ҩынтә рыда сқыҭахь сшымцогьы ԥаса аасҭа еиҳа сшалӡааугьы ҳаӷеиҭа, гәакьак дыԥсыр ма сымнеир ахьамуз чаракахь уҳәа раамҷыдырахаз, зегьакоуп, сара издыруеит уа иҟоу аусқәа зегьы


Сышәмырԥхашьан, убри аҭыԥ сара иқәсҵоит ҳәа Уазамаҭ ибжьы шҳақәиргоз, ашҭа ҳҭысит.


Ихы-иҿы қәыԥш иарӷьа нап нацәкьарақәа анаахьишь, ижәпахахьаз ижакьа џьаџьаӡа аҽааинардырт, уи имсеижьҭеи шьҭа жәамшҟа иреиҳан.


Еиҳа ииашоуп, насгьы имцхәхом монографиоуп ҳҳәар кәанызанрада, хьаҳәа-ԥаҳәада иҳәатәуп хаҭабзиаралагьы ари аусумҭа ашәҟәы Аамҭеи арҿиамҭеи иеиднакыло зегьы иаарылыҳәҳәо, иӷәӷәаны ишҩу.


Сеилыҟә иҷкәынцәа Хьыҵкәыри Рашьи рӷәакьамыс ҟамақәа рымпыҵарӷәӷәа, шьанҵаҵас еилаҟаца, абжьасқәа реиԥш ишнаҵҟьара ихианы, ашәхымс иахьаахыҵыз наҟааҟ иаавагылт.


Амшын абжьы ашьхақәа архыџхыџуеит, ашьхақәа рыбжьы ҳа арҭушәа аеҵәақәа ҿыршәшәаны иканаԥсоит.


Ашәҟәы, акьыԥхь ажәа нцәастәуан акәымзар, ус аламала уаҩы илшоит, уанӡа уаҩы инапы наӡоит ҳәа схахьгьы исзаагомызт.


Аԥхыӡ мааноуп рҳәоит, измааноу сыздыруам, аха, абыржәгьы сыбла ихгылоуп уи аԥаҭхь, абраанӡа иааиуан!


Мшәан, аӷба ҳзыҟазҵаз дара роуми, ҳара цас, ма машәыршақә иауааблых!


Акыр шықәса ҵхьаны, сҩыза ду арежиссиор абахҭа дҭигарц далагеит сысаби.


Раԥхьатәи амшқәа рзыҳәан, асыс еиԥш, дыԥхашьа-ԥхаҵо ауп дышиацәажәо, уажәы-уажә лхахәы лнапы налылшьуеит.


Диит 1769 шықәса нанҳәамза 15 рзы Корсика адгьылбжьахаҿы. Франциа, иеиԥш зеиԥшыз афырхаҵа дмаҷын. Уи иҭаацәа арахь Италиантәи 16-тәи ашәышықәсазы иааит. Иара ихьӡҵәҟьа Наполеоне акәын, милаҭла – корсикатәи италианецын.


Сыхгьы-сыгәгьы иҭамшәацызт атоталитартә ҳәынҭқарра аҩнуҵҟа, аҳра зегьы партиак иахьампыҵакыз, даҽа партиақәак раԥҵара абас иаармарианы азин ҟанаҵап ҳәа.


Даара гәахәас иҟасҵеит, – иҳәеит ахан-иԥа Барџьиль, ҵабыргны, арҭ ажәақәа убасҟак дрытҟәеит, дахьтәаз дҳәыҵәыҳәыҵәуа маҷк даамгәаҭеиргьы амуит.


Иахьа ҭаацәала ҳгәы бзиоуп, ҳхы бзиоуп, акы ҳахашшаауа ҳаҟам уи уара уоуп изыбзоуроу, иҭабуп ҳәа уасҳәоит.


Ашьыжь шараз гәырӷьарыла сгылоит усҟан сгәы цқьаӡа, сҩызцәа, сықәлацәа срылагыла, сус снадгылоит сыԥхаӡа.


Лымкаала излацәажәатәу зҵаараны ишыҟоугьы, Таиф Аџьба ишәҟәаҟны лассы-лассы иахьҳԥыло аҟнытә, иазгәасҭарц сҭахуп алитература акырынтә излацәажәахьоу ажәа сара ахархәареи уи аҵаки рзы гәаанагарак.


Ахарантә изааргоз ажәабжьқәа рыда макьаназы шәарҭара ӷәӷәак даргәамҵыртә иҟамызт, аха уеизгьы уахгьы-ҽынгьы агәҽанызаара имырԥсыҽцызт.


Раб ишиҳәаз еиԥш, амҽыша ауха иҟалеит адди амацәыси, уаҩы дшәаны адәахьы дыздәылымҵуа.


Зны схылоит амшын еилашыра, иреиӷьу разҟыс ишьаны, зны исыԥхьоит ахәы ҳаракыра


Убарҭ ирышьашәалоуп ановеллақәа иаҳҳәап, Гарсон прене, Ачеиџьыка Уччар узымччо уҳәа.


Абас ҳҿынаҳхар, усҟан имҩаԥысуаз Аԥсны Иреиҳаӡоу Асовет иарбан сессиазаалак иҭоурыхтә сессиан ҳәа ҳҳәар ҳиашахоит.


Ҳақлаҵәҟьа ҳцәажәозар, уххь згеит, Саҳаҭқьери, ҳаргьы зқьы шықәса рышьҭахь зны иҳадаҳкылеит ақьырсианра.


Ус ҳнеиԥырҵны акгьы еибымҳәакәа ҳцауеит, аха ҳарҭынчум уи ахьаа ҳгәы иҭахаз


Ихы игәалашәозараахыс ма ӡбахәла, мамзаргьы хаҭала иидыруаз ауаҩ ибзиарақәа раамышьҭахь, ицәгьарақәагьы ибеит.


Асааҭ ҩба рахь аусура иаҿын, амза хааӡа схышә икылыԥшуан, амшын ҭынчын, ашара сазгәышьуа сылацәа неихьысшьит, сналалеит Аҟәа, снарылатәеит сҭаацәа, сҩызцәа.


Уи иԥшәма ԥҳәыс Елена Михаил-иԥҳа Малиа еицырдыруа ҵарауаҩуп, етнографуп, лҩымҭақәа аԥсуа жәлар ретнографиа ҭызҵаауа Аԥсны анҭыҵгьы ирдыруеит, аҵарауаа рхы иадырхәоит.


Уасны иԥыххаа ҳәа уаҳҳәеит, Сасрыҟәа, аха уара уаҳиааирц иақәукит маанала, уара ахаҳә уасит уарма шьапала.


Иаб Нури иара ида иман даҽа ҩыџьа аӡӷабцәа, аха аҵеира аганахьала иҷкәын заҵәы гәыӷырҭас диман.


Имыхьӡауашәа иара ианиԥхьаӡозгьы, иахьынӡаихьуаз аҟара чымазара зламкьакьац аӡәы ихьуазҭгьы, чмазаҩы ӷәӷәас ихы иԥхьаӡауан.


Анышь атәарҭаҿ снықәтәан, мамзар уаҩ дрымбар анышь иара ахала аӡы иххалан иҟоуп ҳәа иаргьы иаауеит, иӡбеит.


Пицунда, Цандрыԥшь, Лыхны, Анаҟәаԥиа, Дранда, Мықә, Елыр, Бедиа уҳәа рҟны ауахәамақәа ргылан.


Ибзиоуп, ҳара иҳаиуаз аӡәы иԥсы цәгьахан аҟәбар ыҵихзаргьы, изиӷьычрызи жәлар рныха ԥшьа, дацәшәаны мацарагьы дзалакьысрымызт.


Шаҟа имариамыз ароман асиужети, абызшәеи, афырхацәа рҟазшьақәа раарԥшреи рзы ииҳәоз аиаша адкылара.


Уҭаацәа Тҟәарчалҟа ицан, шьҭа жәохә мшы ирықәуп, ҿаалҭит Гьагьа, амаҵурҭа дшыныҩналаз.


Аӷзыбжьы ахьгоз инеиаанӡа, урҭ, ихьаԥи-хьа ԥиӡа ишьҭаз аԥсцәа аӡәырҩы ирыхҟьашеит.


Агәра згоит, уцәеи-ужьи иԥшьоу Аҟәа иамадазаргьы, уара уԥсы тәарҭас-гыларҭас иамоу Кациҳаблоуп.


Ҽнак амни бзиа иеибабоз аӡӷаби аҷкәыни рыбжьара ацәгьа иҳәарц цәгьаҳәаҩык диасны дцон.


Амала, Лашԥсы шыгәрымыц игәрымуан, иҷахьаӡа, уажәы-уажәы иҩхәыҵҟьоз ԥинак ашбыжьгьы, ахьӡы зларҭәоу абри аҵх ссир агәы иаалакьакьон.


Цәгьамзар бзиа уаҩ дахыччом ҳәа, исгәалашәеит иацы Гал, Егры ацҳа азааигәара ҳаибашьҩык исеиҳәаз.


Хазы хԥа, ԥшьба шықәса ҩажәижәабатәи ашықәсқәа аҩбатәи рызыбжазы апоема Абжьасцәа зшәу аԥсшәахь аиҭагара даҿын


Избанзар уи ирҿиараҿы ақыҭа уааи, ақыҭа асахьеи, аԥсабареи, урҭ рҟазшьеи, рлеишәеи имаҷымкәа иҩымҭақәа рзикхьеит.


Абнаршәыра мҩахәасҭақәа анынҵәалак, иааԥымҵәаӡакәа игьежь-хынҳәуа илбаауа амҩақәа шәаарнымшәаӡакәа шәласкьонаҵы, еиҳа-еиҳа иԥхаррахоит, еиҳа-еиҳа иԥшӡарахоит, иссирхоит анаарақәеи аԥшаҳәақәеи, еиҳа-еиҳа афҩы хаахо иалагоит аҳауа.


Ихырҳагам аидысларақәа ҳрыхәлаӡыр шалшо уеизгьы уҵаҳәара аҭахым, далаҭбеи, ҟәыӷажәала ацәажәара даҿын Ардимон.


Аҳәса амхахәы ааргеит, шьыбжьхьа ыфаны еиҭаҳҳауа мандариноу-чандариноу сыздыруам, аха ихаҳкаалап, иаҳа иаҳзеиӷьуп, – иҳәеит, Абзагәи иареи рыгәқәа ахьнибархазгьы ихаршҭны, абригадир Бардушьа.


Аха шьаҿа-шьаҿала Андреи ихымҩаԥгашьа лгәалашәацыԥхьаӡа, Сҭеԥан иакәзар ус акәмызт ишыҟаиҵоз, ишеиликаауаз ҳәа лхи лгәи ааиҿагылон.


Шықәсқәак уажәаԥхьа Аҟәа ҳаиқәшәеит анкьа Хәаԥ ашкол исыцҭаз ԥҳәыски сареи.


Ҳашәҟәыҩҩцәа изыԥсоуи рыԥсыҽрақәеи зегь раԥхьа ҳара игәаҳҭозароуп, ҳаҭырқәҵаралагьы рыхцәажәашьагьы, досу иҭыԥ алхшьагьы ҳақәшәозароуп.


Баша ишлыхьӡимҵаз азнык азы иузгәаҭаӡом, аха иангәоуҭалак, ассоциациа бзиақәа рацәаны иунаҭоит, иузнарҵысуеит.


Бааирашәа сабҳәан, иԥштәушәа сбырбан, аҵх ауқәа срылан, амшқәа сыцәцан, бааирашәа сыҟан уажәымзар-уажәы


Адунеи уараӡәк иутәын, ҵыси ҳәыҳәи уа иузыԥшын, ԥстәи-ԥсаатәи ргәы разын.


Абарҭ аҵхи амши ацәгьеи абзиеи иааидкылан аԥсҭазаара уаароуп, инаӡаӡатәым Ауаара


Ацәеижьы амчымхара ианақәшәалак, адоуҳа ҵыргәас иҟалауа, адоуҳа анааԥсалак, ацәеижьы маакырас аҽыҟаҵауа.


Аа, абар ҳахьааз, унапы наугӡар Ковшовотәи аҩнқәа рхыб иаақәшьратәы ҳааигәеит, шәыҽшәырӷәӷәа, днарылабжьеит хариташвили иԥшыхәцәа.


Иабаҟоу абри ажәҩан ду аҵаҟа убас еиԥш ҭыԥк, уеиқәхарц уҭаххар, уеиқәзырхаша?


Аҵыхәтәан, Асовет мчра анышьақәгыла, адинхаҵарақәа инарыгәҭасны атеисттә дунеихәаԥшра апропаганда ҟарҵо ианалага, ақьырсианрагьы хәыҷыхәыҷла ирцәыхьшәашәахауа иалагеит ҳажәлар.


Уи шәара шәусуҩ иакәым, аха Аԥсны аҭоурых аҭҵаара знапы алаку, абаҩхатәра змоу ҭоурыхҩҩуп, напышьашәала дижәларц даҿызшәа ашырҳәа дҩаҵҟьан ҿааиҭит Иван Ҭарба.


Ҳамыҭбеи Чачба ихатәы интересқәа рыхьчара мап ацәикуа ҳәа дыҟамызт, аха обиективла гәынхәҵысҭала акәзаргьы, ажәлар зда ԥсыхәа рымамыз амҩа алихырц дашьҭан.


Кьац-мацла имныҟәо ауаа, Ԥысҳахыра шьагьырҭартәуеит ҳәа анраҳа, ҭоуиҭадала рҽеибарк иааит, ҿааиҭит арамҵаҿы итәаз быргк.


Ҳара ӷбак еицҭыҵыз аублаақәа аџьықәреи ҩнаԥсарҭа амаӷазақәа ирыҩназ, егьырҭ зегь раԥхьа амгәахь ҳалалеит.


Аԥсаҵлақәа ҭынчӡа игылаз џьарак, алӡынрак ахьҭа иацәымшәо зынӡак, аҟәымӷ иаҵәа рықәуп абӷьы ҳәа гә-зызҭам, ахаан имҩажьхаргь


Ус, амотор абжьы хәаҽыга амаӡамкәа, гәыр-гәырҳәа ашҭа иааҭалаз амашьына, алҩаҵә ааҭнарббын, абарҵа иаадгылеит.


Саргьы сшынаихәаԥшлак, сыбла даахгылон Маҵкәа, ашәеиқәаҵәа аҵкыс игәыҭшьаагаха, акасыш лхаҵаны.


Абри еиҳараӡак изыбзоураз Гьаргь Алықьса-иԥа иакун, уи акадрқәа рааӡара еснагь дахӡыӡаауан.


Абахҭа хьчаҩы иавтомат ижәҩа инахишьит, нас абаандаҩцәа рыфатә зҭаз акорзинка нышьҭихын, абахҭа ашә аркны, ацаԥхақәа ырхьархьаруа акаридорахь иҿанынеиха, Нина днеиԥылт.


Ҳқыҭауаа еизарак анрымаз уи ԥҳалк азна ауатка еиҵарԥхьа ыжәны днеиуан, игәамԥхоз аҟамчы ԥҵаҵа дыҵихуан, иршәаны иара иҳәатәы иаиргон.


Зныкымкәа, ҩынтәымкәа арзаҳалқәа прошение ҳәа изышьҭаз иҩыр акәхеит, аиҳабыра дрыҳәар акәхеит рҵаҩыс аусура азин ирҭарц.


Араагьы икашит ауаҩы ишьа, дхәыцуан Васили, аха адгьыл иажәит, аԥсабара ахәырбӷьыц ақәнаҵеит, иӷьарц иаҿуп


Џьашьахәуп, бзиа иубо аԥҳәызба улыдтәалазаргьы, иузыршарым, аха ашәарыцаҩ ашәарах аниба, урҭ ааныжьны дызцарым.


Насгьы ашәҟәыҩҩы уи азы иҟаиҵо абарҭ азгәаҭа кьаҿқәа рыла даабоит иҵоурам аӡәы шиакәу


Сашьа бзиахә, Чанчор, иахьа уџар-џаруа ҳаб иашҭаҿ угылазар, ҳҭаацәа шеибгоу иҟазшәа, акгьы рмыхьӡазшәа сымбарызыз, аха ианумухгьы, уара уԥсадгьыл ухы ақәуҵеит, ухьыӡ дыруп, кашәарагьы ақәым, жәлар ҳаҭыр ақәырҵоит!


Асас аԥшәма диҭааны дшыҟоу, аԥшәмацәа рхәыҷқәа ираӷьуа иалагар, ирыпҟар, асас пату иқәимҵеит ҳәа аԥхьаӡоит.


Иахьӡаӡом ҳҳәеит амц ашьапқәа рызҳара, уи зыркьаҿуагьы ҳара, аха изроуагьы ҳара.


Аха уи аидеологиагьы дара ишырҭахыз, дара ирҭахыз, аларҳәо рхы иадырхәеит асахьаҭыхыҩцәа.


Зны иҳәазоит, зны ишьамхнышлоит, рҟамақәа цаӷьцаӷьуа иркуп, аҟарул дшыцәоу ангәарҭалак, руаӡәы ихылԥа ааихыхны инеиҿеигәоит, егьи иҟама рхха аҟарул игәы дҭасуеит, иаразнак дырҳәазаны наҟ днаскьаргоит.


Имч ақәымхо, дызхамло далагар, днасыԥданы, адунеи иқәу зегьы раҵкыс иара длахьыцәгьаны ихы иԥхьаӡо, агәжәажәа ра далагоит.


Зхатә қьаф мацара иашьҭаз афеодалцәа, аԥсадгьыли ажәлари рыԥсахыҩцәа, рчарҳәаҩцәа реиԥш акәымкәа, ҳтәылазы ихәарҭоу, иҵоуроу акы ҳзыҟаҵандаз ҳәа иҳаҵ-ҳаҵо иаақәгылақәозгьы ыҟан анхацәа рахьынтәигьы, ҭауади-аамысҭеи рахьынтәигьы.


Амала, издыруеит, исҳәақәо башоуп, аӡәы илызнеигаргьы шәҟәык инанҵа, уи арҭ ажәақәа рыгәра лызгашам, лара илызкымгьы џьылшьоит зынӡа.


Ицәгьа-ибзиа, имцы-иҵабыргы ҳтәылаҿы Асовет мчра аҳра анамаз, идеалқәак ыҟан, хара уаҩ дназырԥшуаз гәыӷрақәаки гәаҳәарақәаки ҳнаҭон.


Уаанӡа иҭыҵхьаз аҩ-шәҟәык рыла Таиф Аџьба ҳара даадыруан зхатә поезиатә принципқәа шьҭызххьаз, хара ихәыцуа, имшәа-мӡаӡакәа зҿахәы аҳәара зылшо поетны.


Ашәлашарантәи быхҵәаны бааижьҭеи, ибыԥсҭазаашьоузеи Аминаҭ ҳәа уаҩ длазҵаар, еиқәылыԥхьаӡақәашаз маҷмызт.


Аха, анцәа иҟынтә, акагьы смыхькәа, ашьшьыҳәа исыманы, ашҭа сынҭысны, амҩаду снанылеит


Асас сасра данцоз Ажәа акәын насыԥны ицлараны иҟаз, агәыла-азла ршьапы иқәгыланы изызԥшызгьы убри Ажәа акәын.


Али-ԥси рыбжьара иҩҽыжәлан, аҳҭнуаа иҟалаз еилыркаанӡа, аҳҭынра ашҭа цәӷәыхаа иҩҭҟьеит


Ԥсшьара иаауа иҭахуп амузыка, акәашара, зынгьы ибжьы нҭыганы ашәаҳәара, игәы аԥсы ашьартә иаамҭа ахгара.


Сыблақәа сан аиарҭа дахьылаз илыхәаԥшуан иаалыцрымшәаӡо, издыруада далшәаны ак салҳәарц лҭахызар ҳәа агәыӷра исымаз сҽаҭаны сахьтәаз.


Ацәқәырԥ ахьарч ҳәа аҟәара еиужь иахьнасуаз, сара сыбла иаахгылон еиҭа


Ажәакала, саазышьҭыз ҳәа сызҿу русқәа рҿы сахьрыхәаз сыздыруам аха, сара сызхара суацәа-сҭахцәа баны схынҳәит


Уи иааирԥшырц дашьҭоуп апоет ду намысла, паутла иусура, уи иџьабаа ауаажәларратә нырра иамоу.


Рчеиџьыка рнапы иқәргыла ишәԥылоит, гәаартла иааиз, имҩахыҵыз Аԥсны, ҳабацәа ахақәиҭра иузыршаз еиҭәылоит, уи аҿар ирымда инаргоит иаԥсаны!


Аҵыхәтәантәи ԥшьба-хәба шықәса рыла ҳтәылаҿы иҟалаз аиҭакра дуқәа уаанӡа иҟаҳҵалоз ахәшьарақәагьы акыр дырбгеит.


Убри аҟнытә, уи аҩнаҿы аҳәса змам ахацәа нхалааит ҳәа иаҳлафуеит, – иҳәеит дааԥышәырччан.


Иаха шаанӡа ацәацәашьқәа ҭааӡа иахьакыз ауада афҩы лаҳалаҳауа уажәыгь иҩнымҵӡацызт.


Даҽа ганкахьалагьы ихы даназхәыцуаз, мшәан, анхарҭа ҭыԥ иахароузеи, уааԥсырала ҳаҭбаахартә, ҳаиҵагылартә аибашьра ҳԥырхагахазар ҳәа азхаҵаны дыҟан.


Исгәалашәоит, уахык ақыҭаҿ хәмаррак ыҟан, ҵыԥх акәын, ақалақь аҟын тәи артистцәа аан иаҳҭан, аспектакль анаҳдырба, ақыҭа аиҳабыреи арҵаҩцәеи ирыман ҩнаҭак ахь ицеит пату рықәырҵарц.


Аизга еиқәызыршәаз урысшәала аԥхьажәа азиҩит, атекстқәа ирыцу аурысшәахь аиҭагақәагьы ҟазҵаз иара иоуп.


Ари ажәеинраала зеиӷьаҭам ала ианыԥшит апоет идоуҳа ду, иуаҩра, ихаҵара, иҳаракыра.


Аихьымӡара аиԥымӡара аамҭа иҭагылан ақыҭа араион, изхьымӡацыз рацәан, еиҳаракгьы акадр разыҟаҵараҿы.


Амҩақәа ҽеим уахь, аха Қыжәӡы уаваланы уцар, уаҩ дуҿаҳауам ҳәа иаҳәшьа ишьҭалҳәаз ажәақәа рацәак имырҳакәа, Аҩыҵа шыҟаз иҿынеихан, Лазҭан акыр дазааигәахеит.


Сыҩны снеиуан уи сацәцоит ҳәа сара зны, сааҳәны сашьҭан зных сахысырц ирҟьыцны.


Шьынқәба иԥсабаратәу иажәеинраалақәа шамахаӡак акәымзар баша адәахьтәи сахьаҭыхраӡам, аушәақә убла хызкуа ҩычараӡам.


Нас исолдаҭ-қьаса хеимахәаҷ ааҭиган, ахаҳә днықәтәаны, агазеҭ ԥжәаха аҭаҭын ылаҳәаны-иааирҳәын, анбан еиқәаҵәақәа алпыҟҟа иааиҿеикит.


Зыгәҭыха наӡаз, згәы иаҭахыз аҭаца даазгаз, ишылҭахыз зегь рыла иеиқәшәаз, Хаҭыџьа лгәы еихьнашьуан Саиҭбеи макьана ихабар ахьыҟамыз.


Амедиаҳәшьа, ихьыдышьшьаа зиарҭа илатәаз Хьымца игәшәымшә ҳәауа, ихы иԥиртлаз еиҭаҿалҳәеит дзырҭынчшаз ҿамҩақәакгьы неилыржәит


Деилаҳәан иара ашьауардын асахьа змаз, ауразоуроу еилакәеицеиуаз кәалӡыла, ихан џьашьатәшәа иҟаз, илымҳақәа, ихы-иҿы зегьы ҭазыҳәҳәоз акәалӡ хҭарԥа, иҟәнын ианшьа Барџьиль-хан зны ҳамҭас ииҭаз аҳәа, хазгьы игәышԥы иадын ахьӡы зхьыршаз аџьаз ԥракы.


Ус, рацәак аамырҵыкәа, дааҳәцымыцын, маҷк аҟара ихицәааз изхазшәа, аимҳәара дшыхҭанамкызгьы, днеимҳәа-ааимҳәаны даалҵит.


Ажәылара ҟалаанӡа, ишаԥыз еиԥш, ар рԥызацәа рхы неидкыланы ирыӡбеит иҟарҵашаз.


Аха ус ега иҟазаргьы, адырҩегьых ихаҿы изаагом Ҷаҭала иахьатәи иҟазшьа.


Раԥхьауатәи аиааира амш инаркны Аԥсны амилаҭ рацәа рҽеидкылан ақыҭа-нхамҩ аҿиара амҩа ианылоит.


Ахьӡи абхьӡи имамкәан дышԥаҟалоз, Ҭарсхангьы идыруазар акәхарын уи арҵаҩы ихьӡыз, аха ихьыӡҵәҟьа ихашҭит, игәалашәоз ишиԥхьоз акәын.


Ма жәҩангәыла сышьҭа сырӡуеит, амшын еилаш агәы шьҭыҵуеит, уахь иналга сышьҭа гоуп!


Анбан ҿыц издыруамызт аҟнытә, сара сизаԥхьеит уи иажәеинраала Смал ацыԥҵәаха.


Иага убас иҟазаргьы, агәра ганы ҳаҟоуп иԥжәаз адамба ишаҩызоу аԥсуаа ржәылара, уи аанкылашьа амоуроуп, Аҟәа ҳбираҟ шәыршәыруа иахагылароуп!


Иара ус фымца мотор хәҷык аӡы инҭаргыланы, трубала, мамзаргьы, резинатә шланг дук ала аӡы ҩеиуа иҟауҵаргьы ауазаап, аха уи еиҳа ирацәаны ирызтәоит аҟнытә, уажәазы абри аӡҩагага рҽалакӡо иааиуеит қьарақьанаа, цәгьагьы еигәырӷьоит


Аӡы акәзар иуҭаху, абар иахьыҟоу, Басиаҭ, иҳәахт арԥыс, ачымазаҩ иахь ихы ларҟәны.


Ацәылашьцара иналибааит, иахьа аизара ахьымҩаԥыргаз аԥсақәа рыҵаҟа, еилашьшьы еилатәаны ашәа зҳәоз апарти занцәа.


Аԥхьатәиқәа ҩба гәырӷьарылеи, насыԥлеи, гәыӷрылеи иҭәызар, ари аҵыхәтәантәи лаӷырӡышала икәабоуп, атрагедиа ду иазҳәоуп.


Насгьы лара лықәра лфа-хьеит, рыцҳа, џьабаамзар бзабаа дук лымбацт, аха, зегь акоуп, егьырҭ лашьцәа рылымкаа адунеи дықәымзи, лы лақәа мааԥшуази.


Аб Уарҭан ашьыжь шаанӡа идәқьан ааиртын, акрызҭиуаз дааиаанӡа, уа аус иуан.


Усгьы, цәгьеи бзиеи ахьеилыргам ари ҳаԥсҭазаараҿы, ахаҵа уара дкаужьыргьы, иара укаижьит ҳәоуп ишузырҳәо.


Бара, Адица, баԥхьаҟа Анцәа дыбԥигалааит, аха сара макьаназ сиқәымшәагәышьац ахаҳә иршәыр, иааҳәны схы иаахоит ҳәа имшәо.


Ари анызба аӷьаҵәыӷьаҵәра салагеит, уаҳәшьа, иузырҩызеи ари еиԥш ацәаҳәақәа ҳәа.


Икәымжәы мыжда неилаҳауа, ҩыла деикәаԥхо, ахаха рзы дынкаҳауа, дықәҵит дыбӷаӷо.


Атыҩ иакызшәа, ихәашьҟаҟараӡа, нахьхьи ажәҩан аҵа иа ҵаршәыз амза инадибалеит зҽааихазыжьыз Даҭикәа ихиҿы.


Издыруада, ашәҟәыҩҩы ацәгьа аҿаԥхьа ақьиара мчыдоуп, хыхьчашьа амам иҳәарц иҭахызар?


Сара иаасыӷраскыз азҵаара аахтны акырынтә аӡәырҩы рҟынтә иаҳахьазар акәхарын, уи сшазхәыцыз ҩашьарада идырт.


Иӷәӷәоу иахь агәылацәагьы хьаԥшуеит, нас аиадыгьқәагь ҳара иҳадымгылар ҳәа умшәан


Лассы-лассы реиԥыларақәа урҭ еизааигәартәит, игәаԥхеибашьеит, аха минуҭк иадамхаргьы Ҭемыр Зина дихаиршҭуамызт еснагь ибла дыхгылан.


Иалыршатәуп мҽхакы ҭбаала ажәытә ашәақәа, аҳәамҭақәа, алакәқәа, амифқәа уҳәа жанр рацәала еиласоу аҿаԥыцтә рҿиамҭақәа реизгара, џьарак реизакра, анаҩсан, ҳәарас иаҭахи, ашәҟәы ашҟа риагара.


Лымахцәа данкны, абри аԥҳәыс-ласы ҳлырԥхашьеит, ауаатәыҩса ҳцәа ԥылҽит, дахьурхәыроуп ҳәа днаргазаап ҳазшаз иҿы.


Сара асас дызхатәо еишәами, фатәыла-жәтәыла зны сеиқәшәами, ҽазных аарла сыԥсы ҭами.


Ан Ианга раԥхьатәи ауха акәын, Манча амшәҳәар кьанџьа анааигаз, лара, уи иҩызцәа иманы аҩныҟа дцарц наиабжьалган, данаахынҳә, ахышә дкылыԥшны, игәалҭеит рмашьына ишҭалаз, аха ишымцаз.


Аԥсҭаазара изакәызаалак иҿыцу акы аланагалар, амаршәа кноуп аԥсуа қыҭауаҩ ишидикыло, иаразнак, цқьа иԥымшәакәа, абӷьааҳәа дамҵасуам.


Араҟа зынӡа аҭыԥ амаӡам иахьа ҳтәыла зегьы аҟны ирылаҳәоу, иззықәԥо иаартны акы аӡбара.


Ашәҟәыҩҩы иҭахын, иҩымҭақәа рыла дазықәԥар ажәытәтәи аԥсуа ҵас бзиақәа ԥхасҭамхаларц, имыӡларц, дара ирцәам, иржьым, ижьымдырны ирыланагалоз наҟ икажьхарц.


Иоани Улигати хадас измаз арқәа ҩба Анаҟәаԥиа амҵан изеибашьыз Аԥсырҭ, ҳгәанала, макьаназы иҭҵааны иҳамам ҳжәытә ҳәынҭқарра аҵыхәтәантәи Аԥсҳа иоуп.


Баграт инапала иҩны иаҳзынижьыз Аԥсуа ҳәынҭқарцәа рдиван ҳаԥсуа ҭоурыхҩҩцәа хрыҩ азыруашәа ахьаабо ауп.


Уара уԥсы шҭоу џьанаҭ уҭаларц азыҳәан, меигӡарахда ауаа џьаҳанымҟа иушьҭыроуп.


Назбеи иҳәашьала, иаарыкәырша еилагылаз, зеиуа уҭахыз амашьынақәа акапеи кылҵәа ирзаԥсамызт.


Уара Қарҭли аҳәынҭқар ҳәа ауп агәырџьқәа шушьҭоу, ус анакәха, Аԥсуа Ҳәынҭқарра Аԥсҳарагьы, уаҵәы-уаҵәашьҭахь ҳәа ажәҩан ахь урԥшны, инахыга-аахыго аамҭа агара акәымкәа, иахьа ауп иануқәнаго.


Сашьа иԥҳа Лиуда аҷкәын данлыхша мызкы ааҵхьан еиԥш, лан аԥсра далагеит.


Аџьықәреи аарыхра иазку ашьха қыҭа, Ашәлашара арахә рааӡара иазкхааит ҳәа диҳәарц дшааз амаӡаныҟәгаҩ илеи ҳәар, иажәақәа аминистр иҟынӡа иналгар, хымԥада, диди кылаӡом, егьизааицҳауеит ажәа заҵәык


Мсымаа рарԥарцәа аԥсилаа рҭыԥҳацәа мҵарсны иргон, аԥсилаа рыҷкәынцәагь аҵахаӡомызт, иара убасҵәҟьа аҭак ҟарҵон.


Уаанӡа шьхала дхыҵны акырынтә даахьан, иҩызцәа гәыннааи, аланааи, иареи еицны.


Ақырҭуа қьырсианцәа ихҭакӡаны ари ауха аихсра иаҿын адунеи аҿы еицырдыруа Афонтәи ақьырсиантә ныхабаа.


Уи шәара ишәыбзоуроуп, нацылҵеит лара, Нара, лхаҭа илыбзоураз аус иаламызшәа.


Снаҳәы-ааҳәуа, сгәамҵуа абра санықәхало ыҟоуп, аха уажәы сраҳаҭуп, уарҳал татак саниаланы ажәҩан ахь сахьханагало сеигәырӷьахуеит.


Акраамҭа лгәы данҭахәыц, ианылшәа-ианылза ашьҭахь ашәлашаранӡа длыццарц, днартәаны деиҭаиҳәеит Саид.


Шәыра ԥшӡак аҵӷа лмахәар иахаршәны, амра лҟәызкша аҳаргь агәыцә хәхәа ныҵакшо дивагыланы дааиуан аԥҳәызба.


Мшы заҵәык са сымшқәа иреиӷьу, зегь ҵакыла иреиҳау, згәеисыбжь нымҵәо, имеихсыӷьуа, гәыла ицқьоу, идоуҳау.


Сгәы иалоу, ҿаалҭит аԥҳәыс лылабжышқәа рыцқьауа, аҳәынҭқар ихаан, аҳәынҭқар иахҳәара уашьҭан, уиаӷан ҳәа ддырӡит.


Аца ду аҟны ииз, иааӡаз, аринахысгьы иираны иҟоу аҳәынаԥқәа, уахатәи аҵх инаркны ҳәынҭқарс Ҳәына ҳамазарц иақәшаҳаҭу, шәнапы шәҩах, – аҳәеит аизара ахантәаҩы.


Ҳазну ашықәс азы ашәҟәҭыжьырҭа Алашара иҭнажьит ажәҩан баҳча зыхьӡу ажәеинраалақәа реизга.


Ҵабыргынгьы арҭ хәыҷқәамзаап шьҭа ҳәагьы игәы инҭиҳәааит, Анцәа иџьшьоуп, ахацәарԥар ҿыцқәа агылара иахьалагаз, ҳмыӡыр иудыруазеи ҳәагьы гәахәара дук ааиоуит.


Абри шәанилакьыс, фицар зхылаҳәо аӡәы даанхараны дыҟам, зегьы илашәгәыдҵаны шәаҳшьуеит!


Сыԥсадгьыл сацәыӡхьан, стәитәыхын, лак аҟара ҳаҭыр сықәмызт, иаасгәыдҵан аӡәы сишьыргьы, срыцҳазшьоз ҳәа уаҩгьы дыҟамызт.


Уиа уардын саҵаҳәаны аидара сылааигоит, амхқәа сылаицәаӷәоит, нас уаҳа иарбану!


Аҵыхәтәантәи ашықәсқәа аибашьра иахҟьаны ашәҟәыҩҩцәа рҭагылазаашьа шымариамгьы ирылдыршахьоу зынӡа уаҩы иҟәнишьартә иҟам.


Лара днықәҵны, иҩнаҭа ашә аркны, даҽаӡәы диццар иаҳа изҵас бзиоузеи?!


Уара уӡӷаб, уи угәы иалымсын, Алиас, закәан иԥҳам, закәан хшарам!


Ажәеинраала аперсонаж хада аԥсуа нхаҩы Гыд иԥсҭазаара рыцҳарыла акәын ишымҩаԥысуаз.


Излауасҳәарызеи, сыҷкәын, сара арҭ ажәақәа заҟа сеилыршьааз, сара сеиԥш, ҳарҭ наҟ-ааҟ еигәныҩыз Аԥсны-шҭақәа зегьы заҟа ихьааҳгаз, заҟа имцаха иҳацралаз!


Ауриацәа, аерманцәа реиԥш, аҩыра еиқәырхагас, мал-мазара дуны иахәаԥшуеит, ахә ҳаракны иршьоит.


Ателграмма инашьҭархх, ҩымшҟагьы аамҵыцкәа, ихы аҵәы иахаргыланы ашә даалагылеит Кан.


Абзиабара амҵәыжәҩақәа анысхьыс, агыгшәыг рацәеи абна шоуреи шшәарҭам сара идырны исыман уи нахыс.


Абри аҽныҵәҟьа инақәыршәаны, наҟ Бзыԥын ижәыларан иҟазгьы Лӡаа ду иаԥну Амзара аҳаблаҿтәи абаахкыра ргарц рыдҵан


Уи иаразнакгьы иугәаланаршәоит иара апоет иԥа-заҵә данҭахазтәи амшқәа раан, уахи-ҽни иуалуашара, игәжәажәара инарҩыз ажәеинраала


Иара асиужет рхы иархәаны ашәҟәыҩҩцәа аӡәырҩы арҿиамҭақәа аԥырҵахьеит, еиуеиԥшым аҵарауаа наукала иҭырҵаахьеит.


Уара ҳара ҳнапаҿы уҟоуп, уҿымҭра уахырҟьаны уаҳшьыр ҟалоит, еиҳа еиӷьӡами ҳазҵаарақәа рҭак ҟауҵалар?


Жә-граммк анырҳәалак, агызмалцәа зыҟәну ԥышәырччак ихиҿы ааимнадон, аха уи асапыншәах еиԥш иаразнакгьы инықәба ицон.


Иаарласны акыр аешьаратә жәларқәа рбызшәақәа рахьгьы ишеиҭарго ала агәра ганы сыҟоуп.


Уи аулица ана-ара ирынтәалаз амузыкант-шәаҳәаҩцәа инрывсуаз џьоукы раԥхьа иҩырҳәны иқәыз рхылԥақәа ҿырпқәак нҭарԥсон, аха еиҳараӡак ирызгәамҭаӡакәа ирывсуан.


Аха агәы аԥсы ҭазар, усҟан аблақәа ирымбозаргьы, алашә ҳәа узизҳәом, асас ииҳәаз игәы иахәеит евдемонгьы.


Хатә џьабаала аԥсҭазааразы иқәԥо зегьы ԥшӡоуп, апоезиатә ажәала урҭ рзышәаҳәара иаԥсоуп абриоуп ажәеинраала хадаратә леитмотивс иамоу.


Аԥхынраз акыр зҭиуа руаӡә доусыжьыр лҭахуп, – иҳәеит аб, лара агәарԥ лыԥссарц шьыжьыказ данаацәырҵ.


Иргәаладыршәарц рҭахымызт, убри аԥхьа, ашықәстәи раарыхра аихшьала аныҟаиҵа, араион аҟнытә иааны иҟаз ауаҩы дҩагылан


Адунеи иаламӡац иҟоузеи, ҿааиҭит Тагә, Кәыдырҭа зхы ҭаршьшьыз ацәаҟәа днахәаԥшын.


Ажәеинраалаҿыы жәа мыцхәы ыҟамзароуп, зегь ирзышьҭыхша аидара иаҵазароуп, еилшәара рымамзароуп.


Таиф Аџьба атрадициатә ԥышәа аканонқәа акырӡа дырҭыҵит, ҭеиҭыԥшла наԥшыхақә, атрадициатә жәеинраала аформа, ашәага-зага иҽҭеигӡошәа шаабогьы азныказ, ҩныҵҟала алирикатә хаҿсахьа аструктура, ахаҭабзиара, аиҿыбаашьа даара ирҿыцит.


Ргәы иахәап амацаразы акәым, салаҽырбарцгьы акәым, исҳәоит сара гәыкала, иажәа хиркәшеит даду.


Ииашаҵәҟьаны еилаҳкаарц ҳҭахын, аибашьра ианалагоз сеиҵбы иҷкәын Иура иԥҳәыс лцәа лтәымкәа дыҟан, аха ҳшәон, иҟоу ҳаздыруамызт.


Агәырӷьа лаӷырӡи агәырҩа лаӷырӡи аҽҽаҳәа иааилаҭәеит Қсас игәаҿы, аҷкәынцәа дшынарԥырҵҵәҟьаз, ҳаргьы абас ҳаицын, еибаҳамҳәоз, ҳазламцәажәоз арбану, иҟаҳамҵоз, ҳазхьымӡоз акыр нхозма


Амшын акалҭ зхы ылаҵаны ицәоу Аԥсны, кыкахшушәа ашьхақәа зырчо арҩашқәа, Амра иахьҵәуашәа алаӷырӡ зҿажжы ажәаҩн, Аԥсуа иқәра иашьашәалоу аџь-ҵла аицамкра уҳәа.


Адунеи ду аҵакыра даара иҭбаауп, џьыка змаӡам аӡәы изыҳәан мыцхәы иҵаауп.


Амч амоуӡацызт ателехәаԥшра, ԥхыӡгьы избахьадаз, зыԥсы ҭоу ажәа ахәаҽра иашьҭоу аинтернет.


Иара абри аамҭа иақәыршәаны, Џьони роберти аҳәа шьны, ацәа ахыхны, ирыманы иааит.


Аха ҳара ҳҿы иахьа убри аҟара еиқәыланы иҟоуп, шәҟәыҩҩык иаԥҵамҭа аалкааны агха-ԥхақәа ааиҿыршәшәаны иуҳәар, са соума иубаз, сыҵкыс еицәақәоугьы маҷӡамеи ҳәа даауҿагыларгьы ауеит.


Аԥсуа бызшәа иазкны аҭҵаарадырратә ус мҩаԥигон, аԥсуа қыҭақәа дрылаланы, абаҩхатәра змаз ажәабжьҳәацәа ԥшааны, афольклортә материалқәа еизигон.


Жәааҩык ашәҟәыҩҩцәа ҳнапы аҵаҩны акьыԥхь ианаҳҵеит адырга ҿыцқәа алагалара, аԥсуа ҩыра даара иазеицәоуп ҳәа.


Саргьы сыԥшәма Ҭамара дсыцын, иара убас абра иҟан Гәлиа, Хәарцкьиа.


Аӡәырҩы рзы ирҳәахьеит, анцәа иҳәозар, аԥсуа ажәа иазкны ҳаԥхьаҟагьы еиҭарҳәалашт, ауаҩы ажәа иҭынхоит ҳәа.


Урҭ роуп, – рҳәеит, хаала-мчыла ажәлар еиқәкшәа измоу, урҭ дрыцхраауеит Маан Титугьы ҳәа нацырҵеит


Уи идыруеит Аԥсны аԥсабара иага ибзиазаргьы, ауаҩы дымхандеикәа, иџьабаа адымҵакәа акагьы ахала ишыҟамло.


Ԥшьаала хәыцрақәак еицыло, угәы ахьырыжьжьо еиҭах, уԥсҭазаараҿ узышьцылоу зегь ахьубо ҿыцбарах.


Иаха Гәдиса иҿы ушыҟаз лаҳан, сара азауад аҿы сцаны дсымбакәа, аҩныҟа дааиӡом лҳәан, дыгәжәажәо ашҭа дықәуп уан.


Уи саргьы дсеиԥшмызт, уи иӡбахәқәагьы умаҳацкәа уҟаларым, сара уажә ара узеиҭаҳәара салагом.


Ажәа лнызҵаз ибзиабара дыхнахны, аромантикатә гәалаҟара шлымоу арԥыс дгәыдикыларц иҽыназикыр, зҭыԥҳара иазԥагьоу аԥҳәызба лхы хьмыӡӷылшьон


Сыла ихгылан, сыцәа аҷаԥшьон уи абаҟа, зшьапы сқыҭауаа иркуаз, зсахьа-зыплан, зычаԥашьа зегь сгәаҵаҿы есааира ииуаз.


Ааи гәышьа, дымцәажәар ӡәыр дишьуама, аԥшреи асахьеи рзы иуҭозеи, аӷлам, инаихәаԥшлакгьы дуаҩҟәышу џьырымшьои, аҵәы налеиҵеит Ӡаӷьала.


Мандараҟа сшааиуаз исԥылаз Валикәа Быҭәба иԥшәма ԥҳәыс Гәилчка исалҳәеит сҭаацәа Гәдоуҭаҟа иԥрырц иҟоуп ҳәа.


Изыргылаз аԥсҳа Баграт инахысгьы заҟаҩы ахылахьаз, иахыҵхьаз, убасала заҟаҩы аҩнаххьаз иара заҵәык акәын урҭ амаӡақәа риаша здыруаз.


Дада, саҳ, сааԥсеит сымҩа ркьаҿ аниҳәа, изхиҳәаа ажәабжь саҳә ҳәа ауп измааноу, – лҳәеит Селымхан.


Ари адгьыл-ааӡагагь са сыбӷоуп изқәу, ари еиԥш иагьа назгоит сара сааԥсаха.


Уи шықәса ҩажәа дырҭагылан Акрополь ақәцә дхаланы афашистцәа рбираҟ анкыдижәаз, ишәыршәыруа имилаҭтә бираҟ анахаиргылаз.


Убри аамҭазы реиха дуқәа мҩанырҵарц ианааҳараркуаз, амраҿы иаацырцырын, ахаан ирхамшҭуа абламбатә збараны иҟаз атәцәа рыблақәа иаархыҷҷалт


Дабатәида, мшәан, иахалаз Агәы ҿкаартә еиԥш адунеи, Акгьы рзеизмамкуа ишанхалан, Иааҭзыргылаз бзиеи цәгьеи?


Зымҵәыжәҩақәа еизҳаз ажәҵыс ԥшқа аҽырԥагьаны аҭра ишхыԥраауа еиԥш, сгәы ҭгәырӷьаауеит, аҭра иҭагылом иахьа аашазар.


Сара исҳәаз акәым, асаби иҵәуабжь, ахыӷәра иалыҩны ҳхаҿыҵәҟьа дыргә-дыргәҳәа игоз агара ашьҭыбжьҵәҟьагьы ихахьы иааимгеит.


Аб мыжда иԥҳа, Уа дишьӡаҵәҟьаз џьишьан, игәы дҭасуа, дыктәха, Длаӷырӡышуа иҽишьуан.


Дасу иламыс ишаҵанакуа еиԥш ауп, – лҳәеит Аминаҭ, уаанӡа лыбла иабақәазгьы, илҳәар лҭахӡамкәа, аҩныҟа бнеи ҳәа иламхаҳәазгьы налзеилалан.


Лхы акәтаӷь ықәҵаны деихсуа, ҳаи, анаџьалбеит, сара сыда, хаҵа дҟаларушь ҳәа аҽхәара данаҟәымҵӡа Сасрыҟәа, сара сыда хаҵа дыҟам ҳәа иуцәажәашьоузеи, уара рыцҳа моу, уара уаҵкыс шәынтә алшара змоу ауаагьы ыҟоуп лҳәеит ҳан.


Усҟан бырфын даара ахә аман, аха аԥсуаа убысҟаҟара абырфын ргеит, рыҽқәа, аԥсуаа изықәтәаз рыҽқәа рыԥрықәцәеи, рыҵхәқәеи аџьам бырфынла иҩычаны иҟан.


Амҩан, шамахамзар, шҭацыԥхьаӡа аҷкәынцәа агәашә еимԥаа иааҭыҵуан, ар ахьцо ирыццарц.


Сара саҵкыс еиӷьу хаҵа ыдҟам ҳәа аҳәара зхәарҭам абри ауп!


Бзиа узбоит сҳәар мцуп, узжьоит, уара уеиԥш ауаҩԥсыцәгьа бзиа дызбо маҷуп.


Ашьыжь заа сгыланы саннеи, иҵыхәаршәшәо аҭра иааҭыҵын, иаасывагьежьит, ахәы анырбзааны иафахьан.


Лгәы ԥыруан дахьрылаԥшуаз еивасны иахьеибарҩуаз, ахәқәа, анаарақәа ирҿахәмаруа иԥагьаӡа лԥацәа аԥсуаа.


Ишудыруа, ҳарҭ Амаршьанқәа адунеи аҿы зегь раԥхьа иҳаргылоз ауаҩреи ахаҵареи роуп.


Аԥшәымак исасцәа еисуан, иара дтәаны дԥышәырччо дрылаԥшуан ҳәа, ҳара амҳаџьыр ҳахьаанагаз, ҷанҷаны ҳаибафоит, ҳаблақәа ҭибахуеит, ҳаазыԥхьаз алаҿырҭуам!


Ицәгьарахар, урҭ рыҽрымардон арҭ аибашьцәа ирцәыхарамкәа рганахь амраҭашәарахьала итәаз Катата Џьынџьал, Ринель Латариа рхырӷәӷәарҭақәа.


Иԥсы шҭаҵәҟьаз шьоукы ианырхашҭуаз, дықәҵхьоушәа анырбоз наҟ адунеи, иара дыҷкәынхан даақәгылон ашҭа, даалагылон рыԥсреи рыбзареи


Сара исҳәарц исҭаху, иаку ҳтәыла, иаку ҳажәлар ирхагылоу ихаҵкы аҳәынҭқар инапаҵаҟа иҟоу ижәлар закә жәлару идыруазароуп.


Быбжьы маҷк иаанкыл, бхаҵкы, ицәоу ҳарҿыхарым, ирыцҳами, ианылмуӡалак, Миша инапсыргәыҵа џьаџьа, аԥҳәыс лқьышә ҟәымшәышәқәа инарыдкыланы, дааникылон.


Ҽа арԥыск, ӡӷаб ԥшӡак даараӡа илыргәашаз, абар, уажә, длыцәнымхо, длызгәыкы, дигәыҵаҳәҳәа дгылоуп уи абла ҭшаша, дахыԥахуам ииҳәо џьара акы.


Анхацәа рымацарагьы ракәымкәа, ахашәалацәа рыӡбахәқәакгьы еиҳа иналкааны инациҵеит, уи змааноугьы еилкаашьак рзамҭо


Ҳабацәа арахь Ҭырқәтәылаҟа аҭоурых аӡеибафара иаанагеит, аха иаанаго амшын ихыԥшылон, нырцә Аԥсны рыԥсы алаханы иҟан, иазгәышьуан.


Аус злоу уи ауп, апрезидент ас еиԥш иҟоу аҳәынҭқарра аҟны алшара дуқәа ахьимоу ауп. Зегьыҵәҟьа ракәымзаргьы, лшарақәак рзынхоит апарламенти аиҳабыра реилазаареи. Аха урҭ еиҳарак аилацәажәаратә функциақәа роуп инарыгӡо. Иҟаҵатәу шыҟаҵатәу шьақәзырӷәӷәо апрезидент иоуп. Иара тәылақәак рҟны аҳәынҭқарра реиҳабыра напхгара риҭоит. Ас еиԥш аҭагылазаашьа ыҟоуп Беларусиа, Узбекисҭан, Ҟазахсҭан.


Арҩашьыга хаа зҽамаданы еилаиаз ҳнарывшәан, арӷьарахь ҳааҳәны аулица ҭшәа ҳнанылеит.


Ирлас-ырласны изыргәа ладыршәои ҳәа урызгәаар, ирлас-ырласны акырзуфои ҳәа ауаҩы уиацәҳар иаҩызоуп.


Аҵхагәҭан Аҟәа асқьала ҳладгылеит, уаҟа исзыԥшыҵәҟьан, аха схылԥа ақә ргыланы, сеиқәфицарха саныларыдгыла, ахәыҷқәа сџьашьаны исыхәаԥшуан, рангьы аӷба илбаауаз дрылаԥшуан дабаҟоу ҳәа.


Дара милаҭс изеиуоу ахьеиԥшым рҩызареи, реизыҟазаашьақәеи, рҽеидкылареи изакәзаалак акала ирԥырхагамхаӡеит.


Илыхьыз ас дазхәыцуа днеизар, уи бзиарак иазкын лгәахәын, ан лшәара налхыҵын, лыԥҳа дылԥырхагамхарц, насҭхашәа аиарҭаҿ днатәеит.


Убарҭ лцәаныррақәа реиҳа аԥыжәара змоу иарбану лзымдыруа, гәыҩбарала дыззыҟаз Абзагә иаҳәшьаду амза лхаҷҷо, дшәытаха, ашҭа даннықәылбаа


Егьи иаанхаз, Аԥсны абжеиҳара зегьы амҟыҵакҩы хаданы дҟаиҵеит иԥеиҳаб Ростом


Аха урҭ рыбжьы игоз ада уаҳа аҭак рызҭо ҳәа аӡәгьы дыҟамызт.


Даргьы зны-зынла иааԥышәарч чарц анырҭахызгьы, рымҩа иацыз ашәарҭареи, жәларык рлахьынҵа рнапы иахьанызи ианрызхәыцлак, рыччаԥшь уажәы-уажәы рхы-рҿы иԥҟыш-ԥҟышӡа иқәнаҭәоз аԥхӡы иналакны иаадрыцқьон


Зегьы иреицәахеит амшын, уи агәрымбыжь хараӡа ашьха аҩыҵахь иҟоу ақыҭақәа рҿгьы иуаҳауан.


Абрагьы, аа, агыгшәыг ҳазҭакуп, ҳшыҟоу, – иҳәан Гыд днеин, ашә ааиртын


Аиаша бҭахызар, сара сгәанала ус саахәыцит, абри аԥҳәызба шаҟа дыԥшӡоу аҟара убасҵәҟьа дагьҟәышушь ҳәа.


Аџьар агеральдикатә дырганы раԥхьаӡаа ицәырҵит 1099 шықәсазы, аџьарныҟәгаҩ Жофруа де Буилон игерб аҿы.


Асҭамыри Сашеи аҽанышәара иҟарҵаз башахеит, урҭ ари аилагьежьра каплак аӡы рзалымгеит.


Урҭ ақәаб џьангарах еиԥш еиқәаҵәа-еиқәаҵәаӡа, амҩаду аҿықәан афокәсқәа мҩаԥыргон, алаԥшхырԥагақәа ҟарҵон, амырзакан адырҳәон, аҭамӷьар иасуан, ашәа рҳәон, рымгәацәақәа ҳәаҟьа-ҳәаҟьаӡа, рцәа иҭас-ҭасуа икәашон


Иӡы ӡлагароуп уҳәар, иҭамбауаз аӡиас асит, иԥша ӡлагаразар еиқәымиаауаз аԥша аҵасит, аинститут саналгалак аусурҭа абасыԥшаауеи ҳәа инкахәыцуаз астудент Виқтор ҩарба иԥсҭазаара акәырҷыжьқәа.


Аҩыжәны амашьына аԥсҟы кны амашәыр ҟазҵо ауаа иахьатәи ҳаамҭазы имаҷума?


Уи аӷацәа аҽыҵгақәа ицәыҵрыԥшаауаз, аҵәы иахарҵоз уиаҟара зҵазымкуаз, анаукатә дискуссиа аҳәаақәа ирыҭгамшәа иҟан.


Сара амҩа хара сыман, исыздыруамызт аԥсшьара, аӡқәа срыруа, ахәқәа сырхыҵуа, сыԥсы ааиҭакуа, ԥхьаҟа сцон.


Ма умццакыр, ублахаҵ мгьежьыр, ажәҩашәаҟьа иарба узкылԥшыр, идыр, Ажәеиԥшьаа уиргәырӷьоит, иутәуп уи абӷаб!


Аа, бара хса, бца, ауаса акьамашәышә ҳзаага, – рҳәан иаразнак ддәықәырҵеит.


Ижакьа ҟәашӡа, амонголцәа маҷк иааугәалаиршәо, ихы-иҿы ҟьаҟьа аиқәара ахыҩло, иблақәа рыҭбаашьа, имаха-шьаха реиҿартәышьа уҳәа, зегьрыла ашәҟәыҩҩ ду Хемингуеи диеиԥшын.


Анаҩсҟа аҭҵааҩы агәыӷьра зҭахыз арҭ аимадарақәа еиҳа-еиҳа ирӷәӷәон, имаз ацк лаԥшрақәагьы дырзаанымкылеит.


Анцәа иумҳәан сара амаҷ сыхнахуа, аду уи иахҭнысҵо снагәҭас, сара истәым, исмыхәаша саахо, исызгәамҭо сара ара ихадаз.


Изласаҳахьоу ала, ахаан ҳабла иамбац бџьар мыждакгьы рымоуп ҳәагьы адырра сырҭахьеит!


Уажәраанӡа зыӡбахә сымаз арыцҳарагьы зыхҟьаз, дад, убри, атәамбарақәа иҟаз роуп!


Уажәшьҭа иаамҭоуп ҳәа анигәахәуаз аамҭазы, бџьарс иикыз абҵы иқәкны ишилшоз иршәит.


Аҭаацәа рҽынахга-аахган, сара рацәак исыдымҳәылацәакәан Татеии сареи ҳааизынрыжьын, акәасқьа абарҵаҿы ҳтәаны ацәажәара ҳаҿын.


Зҭоурых зегь шьала икәабоу, ҳанацәа рмыткәмабжьы акырынтә иардысхьоу, иарлаҳәхьоу, ҳаҳәшьцәа рықьызқьызра згәаҵа ҭнаблаахьоу, биԥара заҵәык ԥырхагада реикәааӡара зқәашьым сҭыԥҳа ԥшӡа насыԥда, сҳәыҳә ԥшқа хазына.


Ааԥынра иатәу аҟармаҵыс, угәырӷьа-гәырӷьо зегь раҵкыс иаҳәамҭан ашәак игәыҭкааган, изаҳауа ргәы ахәшалбааган, гәахәас иамоу иԥсаанӡа, абжьы ырхаа иҷырҷырларц шаанӡа.


Уи убриаҟара слышьцылахьеит, ҳаибамааӡахьеи нас, зны-зынла аҩныҟа санымцашагьы лара лзыҳәан ины қәыршәны сцоит.


Ҩаԥхьа амшын ихыз амза мҩа ҳхыԥшыло ҳгылан, ҳаӷбагьы убри ихыланы аҿынанахарашәа аабо убысҟан тәыла-цыԥхьаӡа ҳныдгыло, зегьы рҟынӡа сыбжьы наӡо, иҿысҭлар сҭахын


Санхәеи санхәыԥҳаи Гәдоуҭаҟа иԥырны ианцоз дрыццазҭгьы еиҳа сгәы ҭынчхон аринахыстәи рыԥсҭазаараз.


Акадр реиқәршәара ҳаҿын, аха хазгьы макьана инагӡаны изылгамыз акурорт нагӡаны иргылатәын, ҩнымаҭәала, чысмаҭәала, афатә ҟаҵарҭақәа уҳәа, иаҭаху зегь рыла асааҭ еиԥш еиқәыршәаны аус ауа иҟаҵатәын.


Нас дазхәыцышт, дшымҩахҟьазгьы нас ибашт, абри аума, схы зыхҭнысҵазгьы иҳәашт


Уи усгьы убасҟак ихы аҟара пату лықәиҵон, хаҵак иеиԥшгьы длықәгәыӷуан, илҳәоз дзахымԥо дыҟамызт.


Аҭаацәара аԥҵараҿы аилибакаара аҵас бзиа иҳамаз, ҳмилаҭ ашьақәҟьара нап анадыркы, уигьы шьақәдырҟьеит.


Ҭагалара ианасакьаҳәымҭаз аԥхын араҟа зыԥсы зшьоз, иҭаацәа ақалақь ахь ианыхынҳә, уаха еиԥшҵә ҟьа Марыҭхәа иҩызцәақәаки иареи ҳәсақәак рыманы ианаа, баша ишыҟалҵоз, ишылзымгәаӷьуаз шылдыруазгьы, анхаҩы иҳаиуан гәаӷьны изымшьыкәа, иаҳәызба аҭра ианҭеиҵо еиԥш, ауха шаанӡа ауедрақәа еимданы иаҵаргыло, аӡыхь аҿынтә аӡы ааганы иҭаҭәо, убри ар рычуан хыхәхәо илырҭәит.


Уара, ухы еиқәшәами, аҽы шуӷьычуаз уақәыркын, уркит, арахь уара анцәа иџьшьоуп ҳәа акы уаҿуп.


Алҩа ажәҩан иалалан, ицон ихәхәаӡа, аԥхара адгьыл иҵалан, ҵаҟа ицон зынӡа.